|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ EΡΕΥΝΑΣ ΚΑΙ ΘΡΗΣΚΕΥΜΑΤΩΝΠΕΡ/ΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΚΡΗΤΗΣΔ/ΝΣΗ Δ/ΘΜΙΑΣ ΕΚΠ/ΣΗΣ ΗΡΑΚΛΕΙΟΥ**ΓΥΜΝΑΣΙΟ ΤΥΛΙΣΟΥ -”ΙΩΑΝΝΗΣ ΠΕΡΔΙΚΑΡΗΣ”**Τηλ 2810831228, 2810831163,fax :2810831228E-mail: mail@gym-tylis.ira.sch.grΠληρ.: Τρευλάκης Γ. | Τύλισος 1/2/2019Αριθμ. Πρωτ. 22 |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΟΡΓΑΝΩΣΗ ΤΗΣ ΕΚΠΑΙΔΕΥΤΙΚΗΣ ΕΚΔΡΟΜΗΣ**

Το Γυμνάσιο Τυλίσου -“Ιωάννης Περδικάρης” προγραμματίζει εκπαιδευτική επίσκεψη μαθητών της

 Γ ΄ Γυμνασίου στο πλαίσιο των μαθημάτων της Τεχνολογίας και των Θρησκευτικών , σε Θεσσαλονίκη, Βεργίνα, Έδεσσα  **στις 3 Απριλίου 2019 έως 5 Απριλίου 2019 ή στις 10 Απριλίου 2019 έως 12 Απριλίου 2019 ή στις 17 Απριλίου 2019 έως 19 Απριλίου 2019 , ανάλογα με την διαθεσιμότητα των εισιτηρίων . Προσκαλεί τα τουριστικά γραφεία να υποβάλλουν**  τις προσφορές τους σύμφωνα με τους παρακάτω όρους :

1. Αεροπορικά εισιτήρια Ηράκλειο – Θεσσαλονίκη –Ηράκλειο με αναχώρηση την Τετάρτη 3 Απριλίου 2019 ( Ηράκλειο –Θεσσαλονίκη ) με πρωινή πτήση και επιστροφή την Παρασκευή 5 Απριλίου 2019 (Θεσσαλονίκη –Ηράκλειο) με απογευματινή ή βραδυνή πτήση , με απευθείας πτήσεις .

2. Ελάχιστος αριθμός μαθητών**: 36** Αριθμός συνοδών καθηγητών: **3**  .

Η προσφορά δωρεάν συμμετοχών για τους οικονομικά ασθενέστερους μαθητές θα συνεκτιμηθεί κατά την εξέταση των προσφορών αφού διαμορφώνει την τελική συνολική τιμή.

Η διαμονή όλων των μαθητών και των συνοδών καθηγητών τους θα πρέπει να γίνει αποκλειστικά στο ίδιο ξενοδοχείο.

3. Ενδεικτικό πρόγραμμα που θα οργανώσετε :

|  |  |
| --- | --- |
| Τετάρτη  | Συγκέντρωση στο Αεροδρόμιο του Ηρακλείου.Επιβίβαση στο αεροπλάνο . Άφιξη στη Θεσσαλονίκη . Περιήγηση στα Βυζαντινά μνημεία και αξιοθέατα (ενδεικτικά : Άγιος Δημήτριος – Κατακόμβη, Ροτόντα, Λευκός Πύργος κ.λ.π.) της πόλης της Θεσσαλονίκης . |
| Πέμπτη  | Επίσκεψη στην Βεργίνα , Νάουσα , Έδεσσα . Επίσκεψη στο Μουσείο Νερού της Έδεσσας . |
| Παρασκευή  | Επίσκεψη σε εμπορικό κέντρο της πόλης και στο Μουσείο Επιστημών Noesis Αναχώρηση από το αεροδρόμιο της Θεσσαλονίκης |
|  |  |

 4. Το πρόγραμμα της εκδρομής είναι ενδεικτικό , μπορεί να διαμορφωθεί ελεύθερα από τον αρχηγό και τους συνοδούς καθηγητές σε συνεργασία με το τουριστικό γραφείο ενώ θα οριστικοποιηθεί και θα κοινοποιηθεί στο ταξιδιωτικό γραφείο τουλάχιστον 1 εβδομάδα πριν την αναχώρηση.

5. Τα προσφερόμενα καταλύματα θα πρέπει να είναι τουλάχιστον 3 αστέρων, κεντρικά, να παρέχουν ασφάλεια κτηριακή ενώ θα πρέπει να προσφέρουν ημιδιατροφή στο χώρο του ξενοδοχείου. Τα δωμάτια θα πρέπει να διαθέτουν κεντρική θέρμανση ή κλιματισμό, να είναι τρίκλινα για τους μαθητές, με κανονικά κρεβάτια, όχι με ράντζα, και μονόκλινα για τους συνοδούς καθηγητές. Στην προσφορά θα πρέπει να αναφέρεται η διεύθυνση, η ονομασία και η κατηγορία του ξενοδοχείου.

**6.**Το λεωφορείο πρέπει να είναι συνεχώς στη διάθεση των μαθητών από το αεροδρόμιο από την ημέρα άφιξης έως και την αναχώρηση τους, ενώ θα υπάρχουν εφεδρικοί οδηγοί για όσες μετακινήσεις χρειαστεί να γίνουν πέραν του ωραρίου των βασικών οδηγών. Πριν την επιβίβαση των μαθητών, τα λεωφορεία θα πρέπει να ελεγχθούν από την αρμόδια αστυνομική αρχή ότι πληρούν όλες τις προϋποθέσεις που προβλέπονται από την ισχύουσα νομοθεσία (έγγραφα καταλληλότητας και βεβαιώσεις τεχνικών ελέγχων), ότι τα ελαστικά τους βρίσκονται σε εξαιρετική κατάσταση, ότι διαθέτουν αλυσίδες για την κίνηση στο χιόνι και ότι όλοι οι οδηγοί διαθέτουν επαγγελματικές άδειες ικανότητας για τη συγκεκριμένη κατηγορία οχημάτων.

7. Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού καθηγητή .

8. Συνοδός του πρακτορείου σε όλη τη διάρκεια της εκδρομής .

9. Ξεναγός επαγγελματίας κατά τις επισκέψεις σε αρχαιολογικούς χώρους και μουσεία .

10. Γιατρός κατά την διάρκεια όλης της εκδρομής .

11. Αποδοχή από το πρακτορείο ποινικής ρήτρας σε περίπτωση αθέτησης, από τη μεριά του, οποιουδήποτε από τους όρους του συμβολαίου (εγγυητική επιστολή με παρακράτηση ποσού που θα καθορίσει η επιτροπή του σχολείου για την αξιολόγηση των προσφορών, με ελάχιστο το 20% του συνολικού κόστους).

12. Πρόβλεψη διαχείρισης της περίπτωσης που η εκδρομή δεν θα πραγματοποιηθεί στις προβλεπόμενες ημερομηνίες λόγω ανωτέρας βίας (κακοκαιρία, απεργία, εκλογές κλπ.).

13. Τα ταξιδιωτικά γραφεία οφείλουν να προσκομίσουν βεβαίωση διαθεσιμότητας των δωματίων των προτεινόμενων ξενοδοχείων καθώς και της διαθεσιμότητας των εισιτηρίων του αεροπλάνου . Με την προκαταβολή και με κάθε καταβολή οποιουδήποτε χρηματικού ποσού μέχρι την πραγματοποίηση της επίσκεψης, θα πρέπει να προσκομίζουν αντίγραφο της απόδειξης πληρωμής στους αντίστοιχους συνεργάτες τους (ξενοδοχεία, τουριστικά λεωφορεία, αεροπορική εταιρεία).

Τα ενδιαφερόμενα Πρακτορεία καλούνται να υποβάλουν στο γραφείο της Διεύθυνσης του Γυμνασίου Τυλίσου - “Ιωάννης Περδικάρης” αποκλειστικά σφραγισμένες προσφορές, το αργότερο μέχρι την Παρασκευή 22 Φεβρουαρίου 2019 και ώρα 11:00 π. μ. Οι προσφορές θα περιγράφουν αναλυτικά τις προσφερόμενες υπηρεσίες και τις πιθανές ενδεχόμενες βελτιωτικές προτάσεις και θα είναι σύμφωνες με την Υ.Α. 129287/Γ2/10-11-2011 (ΦΕΚ 2769 / τ.Β΄/02-12-2011) όπως τροποποιήθηκε με την Αρ.Πρωτ.25198/Γ7/21-02-2014 απόφαση ΥΠ.Π.Ε.Θ καθώς και κάθε σχετική νομοθεσία. Οι προσφορές θα πρέπει να συμπεριλαμβάνουν όλες τις επιβαρύνσεις (ΦΠΑ, Φόροι κ.τ.λ) και να αναφέρουν το κόστος της εκδρομής ανά μαθητή.

Κάθε προσφορά θα πρέπει οπωσδήποτε να συνοδεύεται από υπεύθυνη δήλωση κατοχής του ειδικού σήματος λειτουργίας τουριστικού πρακτορείου καθώς και 1 φωτοαντίγραφο του. Επιπλέον, στον φάκελο της προσφοράς θα υπάρχει απαραίτητα CD ή άλλο ψηφιακό μέσο με την προσφορά σε ηλεκτρονική μορφή (doc ή pdf), ώστε να είναι εύκολη η ανάρτηση της στο διαδίκτυο. Όσες προσφορές δεν φτάσουν έγκαιρα μέχρι την παραπάνω ημερομηνία και ώρα ή αποσταλούν με διαφορετικό τρόπο (Ενδεικτικά : Fax, e-mail με επισυναπτόμενο αρχείο προσφοράς κλειδωμένο με κωδικό ή όχι, με ανοικτό φάκελο ή χωρίς φάκελο) ή συνοδεύονται από κενό CD, δεν θα αξιολογηθούν ενώ το γεγονός θα αναφερθεί κατά τη δημοσίευση της απόφασης ανάθεσης.

Η αποσφράγιση των προσφορών θα γίνει από την αρμόδια Επιτροπή του Γυμνασίου Τυλίσου - “Ιωάννης Περδικάρης” την ίδια μέρα, δηλαδή την Παρασκευή 22 Φεβρουαρίου 2019 στο Γραφείο της Διεύθυνσης και θα επιλεγεί αυτή που θα είναι σύμφωνη με τις παραπάνω προϋποθέσεις της σχετικής πρόσκλησης εκδήλωσης ενδιαφέροντος, θα κριθεί ως η πλέον κατάλληλη και ευέλικτη για διαμόρφωση σύμφωνα με το παιδαγωγικό μέρος της εκδρομής κι επιπλέον θα είναι συνολικά η πλέον συμφέρουσα οικονομικά. Για περισσότερες πληροφορίες μπορείτε να επικοινωνείτε καθημερινά με τον υπεύθυνο κ. Τρευλάκη Ιωάννη (Υποδιευθυντή) στο τηλέφωνο 2810831228 (ώρες σχολείου).

Η Διευθύντρια

Βασιλάκη Μαρία